Bingola

Bingola var et amerikansk platemerke produsert av det Bostonbaserte plateselskapet Grey Gull. 

Bingola er en av de mest kortlivede og sjeldne av Grey Gulls mange merker. Den ble registrert som varemerke i oktober 1927 og ble produsert omkring 1927-1928 for The Bing Corporation i New York, som var den amerikanske greinen av det tyske selskapet Bing Werke vorm. Gebrüder Bing AG i Nürnberg. Bing Corporation handlet med diverse husholdningsvarer, og hadde i 1925 introdusert et eget grammofonmerke kalt "Bingophone". 

De få utgavene på Bingola ble hentet fra de ordinære Grey Gull-kataloger og nummererte i en 1000-serie, noe som allikevel ikke stemmer overens med katalognummer på Grey Gulls fleste øvrige etiketter. Bare et fåtall plater synes å ha blitt utgitt. Referanselitteratur anga lenge 1008 som det høyeste kjente katalognummeret, men i 2008 solgte auksjonsfirmaet Nauck's Vintage Records som har spesialisert seg på gamle 78-plater, en Bingola med katalognummer 1011 (se bilde).

Kilder 
 Brian Rust: The American Record Label Book (New York, 1984)
 Allan Sutton: Directory of American Disc Record Brands and Manufacturers, 1891-1943 (Westport & London, 1994)
 Nauck's Vintage Records, auktionskatalog #43, våren 2008

Plateselskaper fra USA
1927 i New York (delstat)
Pop-plateselskaper